CELEX: 61998CO0028
Language: fi
Date: 1999-04-21
Title: Yhteisöjen tuomioistuimen määräys 21 päivänä huhtikuuta 1999. # Marc Charreire (C-28/98) ja Jean Hirtsmann (C-29/98) vastaan Directeur des services fiscaux de la Moselle. # Ennakkoratkaisupyyntö: Tribunal de grande instance de Thionville - Ranska. # Ennakkoratkaisupyynnöt - Tutkimatta jättäminen. # Yhdistetyt asiat C-28/98 ja C-29/98.

Avis juridique important

|

61998O0028

Yhteisöjen tuomioistuimen määräys 21 päivänä huhtikuuta 1999.  -  Marc Charreire (C-28/98) ja Jean Hirtsmann (C-29/98) vastaan Directeur des services fiscaux de la Moselle.  -  Ennakkoratkaisupyyntö: Tribunal de grande instance de Thionville - Ranska.  -  Ennakkoratkaisupyynnöt - Tutkimatta jättäminen.  -  Yhdistetyt asiat C-28/98 ja C-29/98.  

Oikeustapauskokoelma 1999 sivu I-01963

Tiivistelmä
Avainsanat

Ennakkoratkaisukysymykset - Tutkittavaksi ottaminen - Pyyntö, jossa ei täsmennetä asiaan liittyviä tosiasioita ja oikeudellisia seikkoja eikä esitetä syitä, joihin ennakkoratkaisupyynnön esittäminen yhteisöjen tuomioistuimelle perustuu (EY:n perustamissopimuksen 177 artikla; EY:n tuomioistuimen perussäännön 20 artikla) 

Tiivistelmä

Jotta yhteisön oikeutta voitaisiin tulkita siten, että tulkinnasta olisi kansalliselle tuomioistuimelle hyötyä, sen on määriteltävä esittämiinsä kysymyksiin liittyvät tosiasiat ja oikeudelliset seikat tai ainakin selostettava ne tosiseikkoja koskevat olettamukset, joihin nämä kysymykset perustuvat. Ennakkoratkaisupyynnön esittämistä koskevissa päätöksissä annettujen tietojen ja niissä esitettyjen kysymysten perusteella yhteisöjen tuomioistuin voi siten antaa asian ratkaisun kannalta tarkoituksenmukaisia vastauksia, ja niiden perusteella jäsenvaltioiden hallituksilla ja muilla, joita asia koskee, on myös mahdollisuus esittää huomautuksensa EY:n tuomioistuimen perussäännön 20 artiklan mukaisesti. Yhteisöjen tuomioistuimen on valvottava, että tätä mahdollisuutta suojellaan, ottaen huomioon se, että edellä mainitun säännöksen mukaan ainoastaan ennakkoratkaisupyynnön esittämistä koskevat päätökset annetaan tiedoksi niille, joita asia koskee. Koska kansallinen tuomioistuin ei ole ennakkoratkaisupyynnössään esittänyt tietoja, jotka vastaisivat edellä mainittuihin vaatimuksiin, eikä sen käsiteltävinä oleviin asioihin liittyviä tosiasioita tai oikeudellisia seikkoja tai syitä, joiden takia se katsoi olevan tarpeen esittää kysymykset yhteisöjen tuomioistuimelle, ennakkoratkaisupyynnön tutkittavaksi ottamisen edellytykset selvästi puuttuvat.